CELEX: C2006/331/10
Language: et
Date: 2006-12-30 00:00:00
Title: Kohtuasi C-5/05: Euroopa Kohtu (kolmas koda) 23. novembri 2006.  aasta otsus (Hoge Raad der Nederlanden'i (Madalmaad) eelotsusetaotlus) — Staatssecretaris van Financiën versus Joustra, B. F (Maksusätted — Õigusaktide ühtlustamine — Direktiiv 92/12/EMÜ — Aktsiis — Vein — Artiklid 7-10 — Selle liikmesriigi määratlemine, kellel on õigus võtta aktsiise — Füüsilise isiku poolt enda ja teiste füüsiliste isikute tarbeks omandamine — Transpordiettevõtja teostatav vedu teise liikmesriiki — Sihtliikmesriigis kohaldatav kord)

30.12.2006   
            
            
               ET
            
            
               Euroopa Liidu Teataja
            
            
               C 331/7
            
         Euroopa Kohtu (kolmas koda) 23. novembri 2006. aasta otsus (Hoge Raad der Nederlanden'i (Madalmaad) eelotsusetaotlus) — Staatssecretaris van Financiën versus Joustra, B. F
   (Kohtuasi C-5/05) (1)
   
   (Maksusätted - Õigusaktide ühtlustamine - Direktiiv 92/12/EMÜ - Aktsiis - Vein - Artiklid 7-10 - Selle liikmesriigi määratlemine, kellel on õigus võtta aktsiise - Füüsilise isiku poolt enda ja teiste füüsiliste isikute tarbeks omandamine - Transpordiettevõtja teostatav vedu teise liikmesriiki - Sihtliikmesriigis kohaldatav kord)
   (2006/C 331/10)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Staatssecretaris van Financiën
   
      Kostjad: Joustra, B. F
   Kohtuasja ese
   Eelotsusetaotlus — Hoge Raad der Nederlanden — Nõukogu 25. veebruari 1992. aasta direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta (EÜT L 76, lk 1; ELT eriväljaanne 09/01, lk 179) artiklite 7, 8 ja 9 tõlgendamine — Ühes liikmesriigis teise liikmesriigi kodanike poolt tulundusliku eesmärgita ostetud vein, mida veab teise liikmesriigi ettevõte — Esimeses liikmesriigis tasutud aktsiis
   Resolutiivosa
   Nõukogu 25. veebruari 1992. aasta direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta, mida on muudetud nõukogu 14. detsembri 1992. aasta direktiiviga 92/108/EMÜ, tuleb tõlgendada nii, et kui, nagu põhikohtuasjas, füüsiline isik, kes ei tegutse kutsealaselt ja tulu saamise eesmärgil, omandab esimeses liikmesriigis enda ja teiste füüsiliste isikute tarbeks aktsiisiga maksustatavat kaupa, mis on selles liikmesriigis tarbimiseks ringlusse lubatud ja laseb selle oma nimel lähetada teise liikmesriiki selles teises riigis asuval transpordiettevõtjal, kohaldatakse direktiivi artiklit 7, mitte selle artiklit 8, selliselt, et aktsiisi võetakse ka selles samas teises riigis. Nimetatud direktiivi artikli 7 lõike 6 kohaselt makstakse sellisel juhul esimeses riigis tasutud aktsiis vastavalt direktiivi artikli 22 lõikele 3 tagasi.
   
      (1)  ELT C 69, 19.3.2005.